



**ΕΝΩΣΗ ΣΚΑΚΙΣΤΙΚΩΝ ΣΩΜΑΤΕΙΩΝ** **Θεσσαλονίκη:** **07/02/2023**

**ΘΕΣΣΑΛΟΝΙΚΗΣ ΧΑΛΚΙΔΙΚΗΣ** **Α.Π. 14**

**Β. ΟΛΓΑΣ 285**

**546 55 ΘΕΣΣΑΛΟΝΙΚΗ**

**Site:**www.thesschess.gr

**e-mail:**saeakeam@hotmail.com

ΤΗΛ: 2310 417035 - 6947 697115

21ο ΟΜΑΔΙΚΟ ΠΡΩΤΑΘΛΗΜΑ ΜΑΘΗΤΩΝ-ΜΑΘΗΤΡΙΩΝ

ΔΗΜΟΤΙΚΩΝ, ΓΥΜΝΑΣΙΩΝ, ΛΥΚΕΙΩΝ ΘΕΣΣΑΛΟΝΙΚΗΣ - ΧΑΛΚΙΔΙΚΗΣ, ΣΑΒΒΑΤΟ 04/03/2023

(προκριματικη ΦΑΣΗ ΤΟΥ 20ου ΠΑΝΕΛΛΗΝΙΟΥ ΟΜΑΔΙΚΟΥ ΠΡΩΤΑΘΛΗΜΑΤΟΣ ΜΑΘΗΤΩΝ-ΜΑΘΗΤΡΙΩΝ 2023)

1. ΔΙΟΡΓΑΝΩΣΗ ΑΓΩΝΩΝ: Τους αγώνες διοργανώνει η Ε.Σ.Σ.Θ-Χ.

2. ΔΙΚΑΙΩΜΑ ΣΥΜΜΕΤΟΧΗΣ:

2.1 Μπορούν να συμμετέχουν όλα τα σχολεία της Πρωτοβάθμιας και της Δευτεροβάθμιας Εκπαίδευσης των Περιφερειακών Ενοτήτων Θεσσαλονίκης και Χαλκιδικής.

2.2 Θα τηρηθεί σειρά προτεραιότητας στις δηλώσεις συμμετοχής, αρχικά στις πρώτες ομάδες και κατόπιν στις δεύτερες ομάδες από κάθε σχολείο.

3. ΣΥΝΘΕΣΗ - ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΜΙΑΣ ΣΧΟΛΙΚΗΣ ΟΜΑΔΑΣ:

3.1 Η σύνθεση των ομάδων θα είναι τετραμελής με υποχρεωτική συμμετοχή ενός (1) τουλάχιστον κοριτσιού στην τέταρτη (4η) σκακιέρα.

Οι ομάδες πριν την έναρξη των αγώνων θα δηλώσουν σε έγγραφο που θα τους δοθεί από τους διοργανωτές, τη βασική τους σύνθεση (αποτελούμενη από έξι {6} το πολύ μέλη) με τη σειρά που θα αγωνίζονται στις τρεις (3) γενικές σκακιέρες και θα ισχύει για όλο το πρωτάθλημα.

3.2 Όλες οι ομάδες είναι υποχρεωμένες να προσκομίσουν πριν την έναρξη των αγώνων στον Επικεφαλής Διαιτητή τη βεβαίωση του σχολείου ότι όλα τα μέλη της είναι μαθητές/τριες του συγκεκριμένου σχολείου.

3.3 Δεν επιτρέπεται η συμμετοχή μαθητών/τριών που δεν συμπεριλαμβάνονται στη βεβαίωση του σχολείου από το οποίο προέρχονται.

3.4 Οι ομάδες μπορούν να αποτελούνται από μαθητές/τριες οποιασδήποτε τάξης ανά εκπαιδευτική βαθμίδα (Δημοτικά, Γυμνάσια και Λύκεια).

**4. ΧΩΡΟΣ ΑΓΩΝΩΝ:** Κλειστό γυμναστήριο 5ου-8ου-20ου Δημοτικών σχολείων Ευόσμου.

5. ΠΡΟΘΕΣΜΙΑ ΔΗΛΩΣΗΣ ΣΥΜΜΕΤΟΧΗΣ:

5.1 Όλα τα σχολεία που θέλουν να συμμετάσχουν είναι υποχρεωμένα να δηλώσουν τη συμμετοχή τους στην Ε.Σ.Σ.Θ-Χ εγγράφως στην ηλεκτρονική φόρμα:  [https://forms.gle/i2nngmnapxvadlq79](https://forms.gle/i2NnGmnAPXvADLQ79).

5.2 Στις δηλώσεις συμμετοχής των σχολείων θα επισυνάπτεται υποχρεωτικά η βεβαίωση του σχολείου υπογεγραμμένη από τον Διευθυντή που θα πιστοποιεί ότι οι συμμετέχοντες σκακιστές/τριές είναι μαθητές του συγκεκριμένου σχολείου.

5.3 Επιτρέπεται η συμμετοχή μέχρι δύο (2) ομάδων από το ίδιο σχολείο. Η δήλωση της  2ης ομάδας του ίδιου σχολείου θα γίνεται  με  συμπλήρωση  και αποστολή δεύτερης  ηλεκτρονικής φόρμας  όπου στο όνομα του σχολείου θα υπάρχει και η ένδειξη Β' ΟΜΑΔΑ.

5.4 Για περισσότερες πληροφορίες και διευκρινίσεις μπορείτε να επικοινωνείτε με τον κ. Μαυρομούστακο Σάββα στα τηλέφωνα 6947 697115, 2310-425873.

6. ΕΠΙΒΕΒΑΙΩΣΗ ΣΥΜΜΕΤΟΧΩΝ:

Οι επιβεβαιώσεις της συμμετοχής όλων των σχολείων θα πραγματοποιηθεί το Σάββατο 04.03.2023 από τις 09:00 έως τις 09:40.

7. ΠΡΟΓΡΑΜΜΑ ΑΓΩΝΩΝ - ΑΠΟΝΟΜΕΣ:

1ος Γύρος 10:00, 2ος Γύρος 10:45, 3ος Γύρος 11:30, 4ος Γύρος 12:15, 5ος Γύρος 13:00, 6ος Γύρος 13:45, Τελετή λήξης-απονομές 14:30.

8. ΣΥΣΤΗΜΑ ΑΓΩΝΩΝ - ΚΑΝΟΝΙΣΜΟΙ:

8.1 Ελβετικό έξι (6) γύρων με χρόνο σκέψης δεκαπέντε (15΄) λεπτά για τον κάθε παίκτη/τρια για όλη την παρτίδα και προστιθέμενος χρόνος τρία (3΄΄) δευτερόλεπτα για κάθε κίνηση από την πρώτη κίνηση.

8.2 Αν ο αριθμός των ομάδων είναι από επτά (7) έως δέκα (10) το σύστημα θα είναι Ελβετικό πέντε (5) γύρων ενώ αν οι ομάδες είναι έξι (6) ή λιγότερες το σύστημα αγώνων θα είναι Πουλ (Round Robin) με τον ανάλογο αριθμό γύρων. Αν ο αριθμός των ομάδων είναι μέχρι τέσσερις (4) το σύστημα αγώνων θα είναι Πουλ διπλών συναντήσεων με αντίστροφα χρώματα. Αν ο αριθμός των ομάδων είναι μέχρι δύο (2) το σύστημα αγώνων θα είναι Πουλ τεσσάρων (4) γύρων με αντίστροφα χρώματα σε κάθε γύρο.

8.3 Ισχύουν οι κανονισμοί της Ε.Σ.Ο. και της F.I.D.E. για το γρήγορο σκάκι (Rapid) και οι Κανονισμοί Αγώνων της Ε.Σ.Ο. και της Ε.Σ.Σ.Θ-Χ.

8.4 H αρχική κατάταξη των ομάδων θα γίνει χρησιμοποιώντας την επιλογή «τυχαία» του προγράμματος κληρώσεων (swiss manager).

9. ΔΙΕΥΘΥΝΤΗΣ ΑΓΩΝΩΝ: Το Δ.Σ. της Ε.Σ.Σ.Θ-Χ.

10. ΤΕΧΝΙΚΟΣ ΔΙΕΥΘΥΝΤΗΣ ΑΓΩΝΩΝ: Ορίζεται ο Διευθυντής του 20ου Δημοτικού σχολείου Ευόσμου ο κ. Πατεράκης Αριστείδης.

11. ΕΠΙΚΕΦΑΛΗΣ ΔΙΑΙΤΗΤΗΣ: Ορίζεται ο κ. Γεροντόπουλος Πρόδρομος.

12. ΚΛΗΡΩΣΕΙΣ: Υπεύθυνη Κληρώσεων ορίζεται η κ. Τριβέλλα Μαρία.

13. ΔΙΑΙΤΗΣΙΑ: Οι διαιτητές αίθουσας θα ορισθούν από την Τ.Ε.Δ. της Ε.Σ.Σ.Θ-Χ.

14. ΒΡΑΒΕΥΣΕΙΣ: Θα απονεμηθούν κύπελλα στις τρεις (3) πρώτες ομάδες και μετάλλια στους σκακιστές/τριες κάθε ομάδας από τις τρεις (3) πρώτες νικήτριες.

15. ΒΑΘΜΟΛΟΓΙΑ:

15.1 Η νικήτρια ομάδα του αγώνα παίρνει δύο (2) βαθμούς και η ηττημένη μηδέν (0) βαθμούς. Αν το αποτέλεσμα του αγώνα είναι ισόπαλο, οι ομάδες παίρνουν από έναν (1) βαθμό. Η ήττα χωρίς αγώνα (άνευ αγώνος) τιμωρείται με αφαίρεση ενός (1) βαθμού από την τελική βαθμολογία της ομάδας. Η ομάδα που σημειώνει νίκη χωρίς αγώνα παίρνει δύο (2) βαθμούς και τρεισήμισι (3,5) πόντους και η ομάδα που παίρνει το «BYE» δύο (2) βαθμούς και δυόμιση (2,5) πόντους.

15.2 Για κάθε παρτίδα που χάνει μια ομάδα χωρίς αγώνα (μη προσέλευση παίκτη), αφαιρείται μισός (1/2) πόντος από το σύνολο των πόντων που συγκεντρώνουν οι παίκτες της.

15.3 Για να αγωνισθεί μια ομάδα πρέπει να παρατάξει τουλάχιστον τρεις (3) παίκτες, διαφορετικά μηδενίζεται για τον υπόψη γύρο και της αφαιρείται ένας (1) βαθμός από τελική της βαθμολογία στη διοργάνωση. Αν το επαναλάβει για δεύτερη (2η) φορά αποβάλλεται από το πρωτάθλημα.

15.4 Επιτρέπεται η αλλαγή σύνθεσης και η χρησιμοποίηση αναπληρωματικών σε κάθε γύρο, με την προϋπόθεση ότι συμπεριλαμβάνονται στην αρχική λίστα συμμετοχών.

15.5 Μη προσέλευση μιας (1) ομάδας σε ένα (1) γύρο χωρίς προειδοποίηση σημαίνει αυτόματη αποβολή της από το πρωτάθλημα.

15.6 Στην αίθουσα των αγώνων κυκλοφορούν μόνον οι μαθητές/τριες που έχουν παρτίδα σε εξέλιξη και το προσωπικό της διοργάνωσης.

16. ΑΡΧΗΓΟΙ ΟΜΑΔΩΝ:

Ισχύουν όσα προβλέπει το άρθρο 6 «ΑΡΧΗΓΟΙ ΟΜΑΔΩΝ» του κανονισμού αγώνων των ομαδικών διασυλλογικών πρωταθλημάτων της Ε.Σ.Ο.. Ενδεικτικά αναφέρουμε τα παρακάτω για τους αρχηγούς των ομάδων:

**16.1** Μπορούν να συμβουλεύσουν τους παίκτες τους λέγοντας χωρίς κανένα σχόλιο: «Κάνε πρόταση ισοπαλίας», «Εγκατέλειψε» (6.2 του Κανονισμού Αγώνων των Διασυλλογικών Πρωταθλημάτων της Ε.Σ.Ο.).

**16.2** Ο παίκτης μπορεί να ρωτήσει τον αρχηγό του αν θα δεχθεί πρόταση ισοπαλίας από τον αντίπαλο του ή να κάνει ο ίδιος πρόταση ισοπαλίας. Η μοναδική ασχολίαστη απάντηση του αρχηγού θα είναι: «ΝΑΙ» - «ΟΧΙ». (6.3 του Κανονισμού Αγώνων).

**16.3** Η οποιαδήποτε επικοινωνία παικτών και αρχηγού θα γίνεται υποχρεωτικά ενώπιον του διαιτητή. (6.4 του Κανονισμού Αγώνων).

**16.4** Η τελική απόφαση για το αποτέλεσμα μιας παρτίδας είναι του παίκτη και όχι του αρχηγού. (6.5 του Κανονισμού Αγώνων).

**16.5** Κατά την διάρκεια μιας συνάντησης η ομάδα μπορεί να αναπληρώσει τον αρχηγό της με κάποιον άλλο ο οποίος όμως θα πρέπει να παραμείνει αρχηγός μέχρι το τέλος της συνάντησης. Αν για οποιονδήποτε λόγο μια ομάδα μείνει χωρίς αρχηγό, τότε το φύλλο αγώνος θα υπογράφεται από τον τελευταίο παίκτη της ομάδας.

**16.6** Αρχηγοί των ομάδων θα ορίζονται αποκλειστικά και μόνο μαθητές/τριες που θα αγωνίζονται με την ομάδα τους ανά συνάντηση.

17. ΚΡΙΤΗΡΙΑ ΙΣΟΒΑΘΜΙΑΣ:

Τα κριτήρια ισοβαθμίας είναι τα εξής: α)Βαθμοί, β)Κατάταξη βαθμών του τουρνουά μεταξύ των ισόβαθμων ομάδων, εφόσον όλες οι εμπλεκόμενες ομάδες έχουν συναντηθεί μεταξύ τους. γ) Άθροισμα πόντων, δ)Κατά σειρά οι συνολικοί πόντοι της πρώτης (1ης) σκακιέρας, της δεύτερης (2ης), της τρίτης 3ης κλπ.

18. ΕΝΣΤΑΣΕΙΣ:

Υποβάλλονται το αργότερο δέκα (10΄) λεπτά μετά τη λήξη της συνάντησης, σύμφωνα με το άρθρο 6.2 του Κανονισμού Ομαδικών Πρωταθλημάτων της Ε.Σ.Ο.. Η εκδίκασή τους θα πρέπει να ολοκληρωθεί από την Επιτροπή Ενστάσεων και οπωσδήποτε πριν την κλήρωση του επόμενου γύρου. Η ένσταση, με το παράβολο των εκατό (100) ευρώ, υποβάλλεται στον διαιτητή της συγκεκριμένης συνάντησης. Το παράβολο επιστρέφεται αν γίνει αποδεκτή η ένσταση, διαφορετικά κατατίθεται υπέρ της Ε.Σ.Σ.Θ-Χ. Η Επιτροπή Ενστάσεων είναι 5μελής με τρία (3) τακτικά και δύο (2) αναπληρωματικά μέλη η οποία θα οριστεί πριν από την έναρξη των αγώνων. Από την Ε.Ε. θα εξαιρούνται και θα αντικαθίστανται από τα αναπληρωματικά, όσα τακτικά μέλη της ανήκουν στα σωματεία των παικτών που εμπλέκονται στην ένσταση. Προσφυγή για εκδίκαση σε δεύτερο βαθμό μπορεί να ασκηθεί στην Επιτροπή Εκδίκασης Ενστάσεων της Κ.Ε.Δ. και εφόσον έχει κατατεθεί εντός μίας (1) ώρας από τη γνωστοποίηση της πρωτοβάθμιας απόφασης στον ενδιαφερόμενο. Οι αποφάσεις αυτής της επιτροπής εκδίκασης ενστάσεων είναι τελεσίδικες. Η δεύτερη (2η) ένσταση πρέπει να υποβληθεί αμέσως μετά την απόφαση της Τοπικής Ε.Ε. Η επιτροπή εκδίκασης ενστάσεων της Κ.Ε.Δ. εξετάζει αμέσως την ένσταση και αποφασίζει το αργότερο σε μια (1) ώρα. Η απόφασή της διαβιβάζεται με email ή φαξ στην Τ.Ε.Δ. της Ένωσης.

19. ΠΡΟΚΡΙΣΕΙΣ Ε.Σ.Σ.Θ-Χ ΓΙΑ ΤΕΛΙΚΗ ΦΑΣΗ:

****19.1** Ο συνολικός αριθμός των ομάδων όλων των εκπαιδευτικών βαθμίδων των σχολείων που θα προκριθούν από την Ε.Σ.Σ.Θ-Χ στο 20ο Πανελλήνιο Ομαδικό Πρωτάθλημα Μαθητών-Μαθητριών είναι: Α) για τα Δημοτικά έξι (6) για τον Νομό Θεσσαλονίκης (6 Δημοτικά Σχολεία) και τρεις (3) για τον Νομό Χαλκιδικής (3 Δημοτικά Σχολεία), Β) δύο (2) για τα Γυμνάσια (Θεσσαλονίκη – Χαλκιδική μαζί) και Γ) στα Λύκεια υπάρχει ελεύθερη συμμετοχή στην Τελική Φάση.**

****19.2** Η τελική** κατανομή των προκρίσεων θα καθορισθεί ανάλογα με τον αριθμό συμμετοχών ανά εκπαιδευτική βαθμίδα και ανάλογα με τις νεότερες ανακοινώσεις της Ε.Σ.Ο..

19.3 Στο ομαδικό είναι υποχρεωτική η συμμετοχή τουλάχιστον μιας (1) ομάδας από κάθε εκπαιδευτική βαθμίδα (Δημοτικά - Γυμνάσια - Λύκεια) στην Τελική Φάση του 20ου Πανελλήνιου Ομαδικού Πρωταθλήματος Μαθητών-Μαθητριών 2023.

20. ΑΓΩΝΙΣΤΙΚΟ ΥΓΕΙΟΝΟΜΙΚΟ ΠΡΩΤΟΚΟΛΛΟ Ε.Σ.Ο.:

Οι αγώνες θα πραγματοποιηθούν σύμφωνα με τα όσα ρητά ορίζονται στο εγκεκριμένο από την υγειονομική Επιστημονική Επιτροπή της Γ.Γ.Α. ισχύον αγωνιστικό υγειονομικό πρωτόκολλο της Ε.Σ.Ο., όπως έχει αναρτηθεί στον παρακάτω ηλεκτρονικό σύνδεσμο στην ιστοσελίδα της Ομοσπονδίας:

<https://gga.gov.gr/images/odigies_athlitsmos_lockdown_12_11_2021.pdf>,

<https://gga.gov.gr/component/content/article/278-covid/2981-covid19-sports>

21. ΔΗΛΩΣΕΙΣ ΣΥΜΜΕΤΟΧΗΣ ΓΙΑ ΤΗΝ ΤΕΛΙΚΗ ΦΑΣΗ ΤΩΝ ΠΑΝΕΛΛΗΝΙΩΝ ΟΜΑΔΙΚΩΝ ΜΑΘΗΤΙΚΩΝ ΠΡΩΤΑΘΛΗΜΑΤΩΝ 2022:

Οι δηλώσεις συμμετοχής των προκρινόμενων ομάδων όλων των εκπαιδευτικών βαθμίδων των σχολείων για την Τελική Φάση του 20ου Πανελληνίου Ομαδικού Πρωταθλήματος Μαθητών-Μαθητριών 2023 πρέπει να γίνουν εγγράφως στην Ε.Σ.Σ.Θ.-Χ. με email στο [saeakeam@hotmail.com](mailto:saeakeam@hotmail.com) σε ημερομηνίες που θα γίνουν γνωστές με μεταγενέστερη ανακοίνωση της Ε.Σ.Σ.Θ-Χ.

**22. ΓΕΝΙΚΑ:**

**22.1** Μη προσέλευση ομάδας σε ένα (1) γύρο χωρίς να προειδοποιήσει τους διαιτητές, πριν την κλήρωση του υπόψη γύρου, σημαίνει την άμεση αποβολή της από τη διοργάνωση.

**22.2** Αν μια ομάδα δεν προσέλθει να αγωνιστεί σε κάποιον γύρο, αλλά έχει ενημερώσει την διοργάνωση τότε θα τιμωρείται με την αφαίρεση ενός (1) βαθμού.

**22.3** Σε περίπτωση αδικαιολόγητης και απροειδοποίητης μη προσέλευσης κάποιας ομάδας στον τελευταίο γύρο, τότε θα αποβάλλεται από το επόμενο πρωτάθλημα.

**22.4** Για ό,τι δεν προβλέπεται από την παρούσα προκήρυξη αρμόδιο είναι το Δ.Σ. της Ε.Σ.Σ.Θ-Χ.

**22.5** Σε όλες τις πανελλήνιες διοργανώσεις που διεξάγονται σε δημόσιους χώρους επιτρέπεται η φωτογράφηση αθλητών μόνο από τον εξουσιοδοτημένο φωτογράφο της διοργάνωσης.

**22.6** Το συγκεκριμένο φωτογραφικό ή οπτικοακουστικό υλικό μπορεί να χρησιμοποιηθεί νόμιμα μόνο από την Ε.Σ.Ο. και την Ε.Σ.Σ.Θ-Χ για την προβολή της διοργάνωσης και του αθλήματος γενικότερα (απόφαση Δ.Σ. 19/9/2015). Διευκρινίζεται ότι επιτρέπεται στους θεατές η φωτογράφηση των αθλητών και αθλητριών τα πρώτα πέντε (5΄) λεπτά των αγώνων.

**22.7** Η Ε.Σ.Ο. και η Ε.Σ.Σ.Θ-Χ διατηρούν το δικαίωμα να ασκήσουν έλεγχο για την πρόληψη και αντιμετώπιση της ηλεκτρονικής υποβοήθησης (Anti cheating measures) σύμφωνα με τους ισχύοντες κανονισμούς της F.I.D.E.: <https://handbook.fide.com/chapter/AntiCheatingRegulations>.

**22.8 Για κάθε πρόβλημα (και ειδικότερα περιπτώσεις μη προσέλευσης μιας ομάδας) να ενημερώνονται αμέσως ο Επικεφαλής διαιτητής, ο Πρόεδρος και ο Ειδικός συνεργάτης της Ε.Σ.Σ.Θ-Χ.**

|  |  |  |
| --- | --- | --- |
| Ο Πρόεδρος |  | Η Γενική Γραμματέας |
| Γιακουστίδης Σπυρίδων Αυγερινός |  | Κουκλιάτη Σεμέλη |